Divina pietate legumque auctoritate sancitum est ut de terrenis rebus celestia adquirantur. Quapropter ego Gerlandus et uxor mea donamus Deo et sanctis apostolis Petro et Paulo, ad locum Cluniacum, ubi dunnus Maiolus, abba, preesse videtur, unum campum situm in pago Lugdunensi, in agro Iaonico, in villa Corteplacia; et terminatur a mane et a sero aqua volvente, a meridie Saloar, a cirtio Fecema; et faciant rectores Cluniensis monasterii quicquid voluerint. Qui autem contradixerit, anathema sit, et componat X libras auri, et nostra donatio firma permaneat et stabilis. S. Gerlandi et uxoris ejus Tietsæ, qui fieri et firmare rogaverunt. S. Rainmundi. S. Bernardi. S. Alberti. S. Raulfi. S. Bernonis. S. Manassem. Ego Achardus scripsi die sabbati, mense januario, anno XVIIII Conrado regnante rege.